VS00000093
Datum: 2007-08-25T02:00:00.000+02:00
datum_sodbe_i_stopnje: 2014-10-20T00:00:00.000Z
podrocje: višina odškodnine za nepremoženjsko škodo
institut: zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: izredno hudi primeri
odskodnina: 92.000 EUR
opombe: II Ips 300/2015 Reviziji tožeče stranke je bilo ugodeno in odškodnina za škodo zaradi duševnih bolečin zaradi zmanjšanja življenjskih aktivnosti zvišana za 22.000 EUR.

Celotna odškodnina je bila sicer (pred zvišanjem) odmerjena na 114,17 povprečnih neto mesečnih plač, vendar v ostalem delu revizijsko ni bila izpodbijana.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 7 do 14 let

Soodgovornost oškodovanke je bila ocenjena na 30%.

## Škodni dogodek

Prometna nesreča - med rolanjem po cesti je vanjo trčilo motorno vozilo.

## Poškodba

Udarnine možganov, oteklina možganov, raztrganina na področju desnega komolca, ohromelost desne strani telesa.

## Zmanjšanje življenjske aktivnosti

92.000 EUR Hude trajne posledice predvsem na funkcionalnem področju zaradi prizadetosti možganov, ki se kažejo kot nevrološke motnje. Prizadete so kognitivne sposobnosti (motnje spomina, govora, branja, pisanja, pozornosti, sposobnosti načrtovanja, predvidevanja in presoje). Prisotne so duševne motnje, čustvene težave, motorične motnje (oslabljenost, skoraj ohromelost desne strani telesa). Motorične motnje delno nadomešča z aktivacijo druge strani telesa in je v precejšnji meri sposobna opravljati osnovne življenjske funkcije (hranjenje, pisanje, risanje), vse z levo roko, čeprav je desničarka. Ni pa sposobna za vsa opravila (tudi pridobitna), ki zahtevajo soročnost, koordinacijo gibov, dejavnost obeh okončin, saj je desna roka zelo šibka in moteno njeno delovanje. Uporablja jo lahko le enostavna opravila v smislu začasne asistence in fiksiranja predmetov, ki pa jih sicer v desni roki ne more zadržati.

Zaradi prizadetosti spodnje okončine (desne) lahko s posebno opornico in veliko treninga hodi, vendar motorične gibalne aktivnosti, ki zahteva hiter premik in koordinacijo, ni sposobna (teka, skokov, odriva, plezanja, tudi pri hoji navzgor po stopnicah potrebuje drugačno tehniko in pomoč leve zgornje okončine. Zaradi zvračanja kolena (hiperekstenzije) mora biti posebej pazljiva tudi pri hoji navzdol, po neravnem terenu, neznanem terenu ali v temi.

Sodeluje lahko pri določenih športnih aktivnostih, a je prikrajšana pri večini le-teh, pri igrah, ki so običajne za otroke.

Dokončno stanje (ob nesreči je imela 7 let), bo razvidno po končanem telesnme in duševnem razvoju. Kognitivne funkcije bodo lahko ostale še bolj izražene, kar bo povzročalo še več duševnega neravnovesja.

---

Obligacijski zakonik (2001) - OZ člen 179